pythainlp/thaigov-v2-corpus-22032023 huggingface dataset:
วันจันทร์ที่ 25 ตุลาคม 2564
นายกฯ พร้อมเข้าร่วมการประชุมสุดยอดอาเซียน ครั้งที่ 38 และ 39 และการประชุมสุดยอดที่เกี่ยวข้อง
นายกฯ พร้อมเข้าร่วมการประชุมสุดยอดอาเซียน ครั้งที่ 38 และ 39 และการประชุมสุดยอดที่เกี่ยวข้อง
นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีกำหนดการเข้าร่วมการประชุมสุดยอดอาเซียน ครั้งที่ 38 และ 39 และการประชุมสุดยอดที่เกี่ยวข้อง ผ่านระบบการประชุมทางไกล ระหว่างวันที่ 26 – 28 ตุลาคม 2564 ณ ตึกภักดีบดินทร์ ทำเนียบรัฐบาล
การประชุมสุดยอดอาเซียน ครั้งที่ 38 และ 39 และการประชุมสุดยอดที่เกี่ยวข้อง ถือเป็นบทสรุปของการดำรงตำแหน่งประธานอาเซียนของบรูไนดารุสซาลาม ภายใต้แนวคิดหลัก “เราห่วงใย เราเตรียมพร้อม เรารุ่งเรือง” (We care, We prepare, We prosper) ซึ่งถือว่าเป็นปีที่มีความท้าทายในทุกมิติทั้งจากการแพร่ระบาดของโควิด-19 ความผันผวนทางภูมิรัฐศาสตร์ และสถานการณ์ในภูมิภาค โดยเฉพาะสถานการณ์ในเมียนมา
ทั้งนี้ สมเด็จพระราชาธิบดีแห่งบรูไนฯ จะทรงเป็นองค์ประธานการประชุมสุดยอดทั้งหมด โดยมีผู้นำ หรือผู้แทนของประเทศสมาชิกอาเซียน เลขาธิการอาเซียน ตลอดจนผู้นำของคู่เจรจาเข้าร่วมการประชุมสุดยอดที่เกี่ยวข้อง ได้แก่ จีน สาธารณรัฐเกาหลี ญี่ปุ่น สหรัฐฯ ออสเตรเลีย อินเดีย รัสเซีย และนิวซีแลนด์ นอกจากนี้ ผู้อำนวยการใหญ่องค์การอนามัยโลกและองค์การการค้าโลกได้รับเชิญให้เข้าร่วมการประชุมสุดยอดเอเชียตะวันออก ครั้งที่ 16 ในช่วงเริ่มต้นการประชุมเพื่อบรรยายสรุปเกี่ยวกับการบรรเทาผลกระทบของโควิด-19 และการสร้างเสริมความร่วมมือเพื่อรับมือกับภาวะวิกฤตในอนาคต
โดย นายกรัฐมนตรีจะเข้าร่วมการประชุมในกรอบอาเซียนทั้งหมดจำนวน 12 การประชุม ตามเวลาประเทศไทย ดังนี้
วันอังคารที่ 26 ตุลาคม 2564
08.00 น. การประชุมสุดยอดอาเซียน ครั้งที่ 38
10.00 น. การประชุมสุดยอดอาเซียน ครั้งที่ 39
12.30 น. การประชุมสุดยอดอาเซียน-สาธารณรัฐเกาหลี ครั้งที่ 22
14.00 น. การประชุมสุดยอดอาเซียน-จีน ครั้งที่ 24
20.00 น. การประชุมสุดยอดอาเซียน-สหรัฐฯ ครั้งที่ 9
วันพุธที่ 27 ตุลาคม 2564
09.30 น. การประชุมสุดยอดอาเซียน-ญี่ปุ่น ครั้งที่ 24
11.30 น. การประชุมสุดยอดอาเซียน-ออสเตรเลีย ครั้งที่ 1
14.00 น. การประชุมสุดยอดอาเซียนบวกสาม ครั้งที่ 24
18.00 น. การประชุมสุดยอดเอเชียตะวันออก ครั้งที่ 16
วันพฤหัสบดีที่ 28 ตุลาคม 2564
10.15 น. การประชุมระดับผู้นำแผนงานการพัฒนาเขตเศรษฐกิจ สามฝ่ายอินโดนีเซีย-มาเลเซีย-ไทย (IMT-GT) ครั้งที่ 13
12.30 น. การประชุมสุดยอดอาเซียน-อินเดีย ครั้งที่ 18
14.00 น. การประชุมสุดยอดอาเซียน-รัสเซีย ครั้งที่ 4
15.30 น. พิธีปิดและส่งมอบตำแหน่งประธานอาเซียน
โดยนายกรัฐมนตรีจะหยิบยกประเด็นสำคัญที่จะผลักดัน อาทิ การรับมือกับการแพร่ระบาดและผลกระทบของโควิด-19 ซึ่งถือเป็นประเด็นหลักในการหารือของทุกกรอบการประชุม โดยไทยสนับสนุนความร่วมมือในกรอบอาเซียนและระหว่างอาเซียนกับคู่เจรจาเพื่อรับมือการแพร่ระบาดและผลกระทบทางเศรษฐกิจและสังคมของโควิด-๑๙ อย่างรอบด้าน การฟื้นฟูและสร้างอนาคตที่ยั่งยืนควบคู่ไปกับการใช้โมเดลเศรษฐกิจ BCG เพื่อสร้างความสมดุลของสรรพสิ่งในการฟื้นฟูและพัฒนาเศรษฐกิจและสังคมในยุค “Next Normal” และการรักษาสันติภาพและความมั่นคงในภูมิภาค เพื่อรับมือกับสภาพภูมิรัฐศาสตร์ที่เปลี่ยนแปลงอย่างรวดเร็ว โดยในปี 2565 กัมพูชาจะรับไม้ต่อในการเป็นประธานอาเซียน และในโอกาสนี้ นายกรัฐมนตรีจะร่วมรับรองเอกสารผลลัพธ์ในการประชุมสุดยอดอาเซียน ครั้งที่ 38 และครั้งที่ 39 และการประชุมสุดยอดที่เกี่ยวข้องทั้งสิ้น 25 ฉบับ
วันอังคารที่ 29 มิถุนายน 2564
ยืนยัน! วัคซีนซิโนแวคมีคุณภาพ ผ่านการตรวจสอบทุกครั้งก่อนฉีดให้ประชาชน
....
จากกรณีพบวัคซีนซิโนแวคราว 100 ขวด จับตัวเป็นเจลใสและเจลดังกล่าวไม่หายไปหลังการเขย่า เรื่องนี้ทางสำนักงาน อย. ได้เรียกเก็บวัคซีนขวดที่มีปัญหาทั้งหมดและส่งให้กรมวิทยาศาสตร์การแพทย์ตรวจคุณภาพเรียบร้อยแล้วนะครับ โดยพบว่าเกิดจากกระบวนการเก็บรักษาและการขนส่งที่อุณหภูมิไม่เป็นไปตามทะเบียนตำรับยา คือ 2 - 8 องศาเซลเซียส
.
ซึ่งขณะนี้ ได้มีหนังสือแจ้งให้ทุกหน่วยฉีดดำเนินการตามคำแนะนำการเก็บรักษาวัคซีนอย่างเคร่งครัด โดยจะต้องเก็บในอุณหภูมิ 2 - 8 องศาเซลเซียส พร้อมยืนยันว่า ไม่ได้เกิดขึ้นกับวัคซีนทุกขวด และเจ้าหน้าที่ผู้ให้บริการฉีดวัคซีนจะตรวจสอบคุณภาพทุกครั้งก่อนฉีดให้กับประชาชน หากพบความผิดปกติจะระงับการฉีดขวดนั้นทันที
.
สำหรับกรณียา Ivermectin ที่มีการแชร์ในโลกออนไลน์ว่าสามารถรักษาอาการป่วยจากโรคโควิด-19 ได้ ทาง อย. ได้ฝากมาชี้แจงว่า ยาดังกล่าวเป็นยาฆ่าพยาธิที่มักใช้กับสัตว์ แม้จะมีบางงานวิจัยที่พบว่าสามารถรักษาโรคโควิดได้ แต่ยังอยู่เพียงในขั้นของการทดลอง ยังไม่มีผลสรุปที่แน่ชัด จึงขอให้ประชาชนอย่าซื้อมารับประทานเองโดยเด็ดขาด
Cr. สำนักงานคณะกรรมการอาหารและยา (อย.)
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพุธที่ 29 มิถุนายน 2565
เกษตรฯ ผนึกกำลังสภาอุตสาหกรรม จัดใหญ่ “FTI Expo 2022”
เกษตรฯ ผนึกกำลังสภาอุตสาหกรรม จัดใหญ่ “FTI Expo 2022” หวัง Restart Thailand ให้เศรษฐกิจไทยกลับมาเข้มแข็ง ภายใต้แนวคิด BCGECONOMY
นายชาตรี บุญนาค ผู้ตรวจราชการกระทรวงเกษตรและสหกรณ์ เปิดเผยภายหลังได้รับมอบหมายจากรัฐมนตรีว่าการกระทรวงเกษตรและสหกรณ์ และปลัดกระทรวงเกษตรและสหกรณ์ ให้เป็นตัวแทนกระทรวงเกษตรและสหกรณ์เข้าร่วมพิธีเปิดงาน “FTI Expo 2022 : SHAPING FUTURE INDUSTRIES for Stronger Thailandฉากทัศน์ใหม่ อุตสาหกรรมไทยสู่อนาคตเพื่อประเทศไทยที่แข็งแรงกว่าเดิม”ซึ่งจัดขึ้นระหว่างวันที่ 29 มิถุนายน – 3 กรกฎาคม 2565 ณ ศูนย์ประชุมและแสดงสินค้านานาชาติฯ จังหวัดเชียงใหม่ โดยมี พลเอกประยุทธ์ จันทร์โอชา นายกรัฐมนตรีเป็นประธานพิธีเปิดงาน พร้อมด้วยหน่วยงานภาครัฐและเอกชนที่เกี่ยวข้อง ว่า กระทรวงเกษตรและสหกรณ์ ร่วมมือกับสภาอุตสาหกรรมจัดงาน “FTI Expo 2022”โดยมีวัตถุประสงค์เพื่อขับเคลื่อนเศรษฐกิจและอุตสาหกรรมของประเทศให้เศรษฐกิจกลับมาเข้มแข็งใหม่ ภายหลังสถานการณ์การแพร่ระบาดของโรคโควิด-19 ตลอด 2 ปีที่ผ่านมา โดยมุ่งหวังที่จะแสดงศักยภาพ ยกระดับความก้าวหน้าของภาคอุตสาหกรรมในระดับประเทศภายใต้แนวคิดBCGECONOMY สร้างโอกาสในการขยายช่องทางการตลาดใหม่ๆพร้อมระดมสุดยอดผู้ประกอบการอุตสาหกรรมชั้นนำของประเทศ และสร้างการยอมรับต่อผลิตภัณฑ์ไทยที่มีการเชื่อมโยงสู่ระดับสากล รวมทั้งสร้างเครือข่ายความร่วมมือในการพัฒนาอุตสาหกรรมในพื้นที่ระดับภูมิภาคให้เกิดการบูรณาการ ความร่วมมือระหว่างหน่วยงานภาครัฐ เอกชนและสถาบันการศึกษาต่างๆโดยเฉพาะสร้างการเติบโตให้กับเศรษฐกิจในภูมิภาค เกิดเงินทุนหมุนเวียนในระบบเศรษฐกิจจากการจับจ่ายที่เกี่ยวเนื่องจากการจัดงาน
“ในส่วนกระทรวงเกษตรและสหกรณ์ ได้มอบหมายหน่วยงานในสังกัด 14 หน่วยงาน ร่วมออกบูธนำเสนอผลงานของกระทรวงเกษตรและสหกรณ์ที่สอดคล้องกับแนวความคิด “SHAPING FUTURE INDUSTRIES”อาทิ กรมการข้าว จัดแสดงการพัฒนาอุตสาหกรรมเกษตรแปรรูปข้าวที่สร้างมูลค่าเพิ่ม และการเพิ่มประสิทธิภาพการผลิตข้าวด้วยเทคโนโลยีอัจฉริยะกรมประมงกับการนำวัสดุเหลือใช้ภาคการเกษตรมาใช้ประโยชน์เพื่อช่วยลดปัญหาหมอกควัน กรมหม่อนไหม นำเสนอไหมเหลืองเมืองเหนือเพื่ออุตสาหกรรมด้วยตลาดนำการผลิตและกรมปศุสัตว์ จัดแสดงนิทรรศการ EAT Cricket To Save The Planet และการแปรรูปผลิตภัณฑ์จากจิ้งหรีด เป็นต้น” นายชาตรี กล่าว
นอกจากนี้ ยังมีกิจกรรมภายในงานที่น่าสนใจมากมาย โดยเฉพาะ FTI FUTURE FORUM – ร่วมฟังอนาคตประเทศไทยจากนายกรัฐมนตรีและสุดยอดผู้บริหารภาครัฐและเอกชนชั้นนำของประเทศ โดยในวันอาทิตย์ที่ 3 กรกฎาคม 2565เวลา 11.00 - 12.00 น. ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ได้มอบหมายให้นายฉันทานนท์ วรรณเขจร เลขาธิการสำนักงานเศรษฐกิจการเกษตร กล่าวปาฐกถาพิเศษในหัวข้อ “พลิกโฉมเกษตรไทย (Disruptive Change) ด้วยแนวคิด BCG พัฒนาเศรษฐกิจอย่างยั่งยืน” ด้วย ทั้งนี้ ผู้ที่สนใจสามารถเข้าร่วมชมงาน “FTI EXPO 2022 - SHAPING FUTURE INDUSTRIES for Stronger Thailand ฉากทัศน์ใหม่ อุตสาหกรรมไทยสู่อนาคตเพื่อประเทศไทยที่แข็งแรงกว่าเดิม” ได้ตั้งแต่วันที่ 29 มิถุนายน
- 3 กรกฎาคม นี้ ณ ศูนย์ประชุมและแสดงสินค้านานาชาติฯ จังหวัดเชียงใหม่
วันศุกร์ที่ 1 กรกฎาคม 2565
เอกอัครราชทูตเวียดนามฯ เข้าเยี่ยมคารวะรองนายกฯ สุพัฒนพงษ์ ชื่นชมความสัมพันธ์ที่ใกล้ชิด พร้อมผลักดันความร่วมมือทางเศรษฐกิจและพลังงานให้เป็นรูปธรรม
เอกอัครราชทูตเวียดนามฯ เข้าเยี่ยมคารวะรองนายกฯ สุพัฒนพงษ์ ชื่นชมความสัมพันธ์ที่ใกล้ชิด พร้อมผลักดันความร่วมมือทางเศรษฐกิจและพลังงานให้เป็นรูปธรรม
วันนี้ (1 กรกฎาคม 2565) เวลา 09.30 น. ณ ห้องรับรอง 1 ตึกบัญชาการ 1 ทำเนียบรัฐบาล นายฟาน จี๊ ทัญ (H.E. Mr. Phan Chi Thanh) เอกอัครราชทูตสาธารณรัฐสังคมนิยมเวียดนามประจำประเทศไทย เข้าเยี่ยมคารวะนายสุพัฒนพงษ์ พันธ์มีเชาว์ รองนายกรัฐมนตรี ในโอกาสเข้ารับหน้าที่ สรุปสาระสำคัญดังนี้
รองนายกรัฐมนตรีรู้สึกยินดีที่ได้พบกับเอกอัครราชทูตเวียดนามฯ โดยไทยกับเวียดนามมีความสัมพันธ์ที่ดีและเป็นมิตรประเทศที่มีความร่วมมือใกล้ชิด เชื่อมั่นว่าเอกอัครราชทูตเวียดนามฯ จะทำหน้าที่ส่งเสริมความสัมพันธ์และกระชับความร่วมมือไทย-เวียดนาม ให้ใกล้ชิดยิ่งขึ้น และพร้อมร่วมมือกับเอกอัครราชทูตเวียดนามฯ ผลักดันความร่วมมือทั้งทางด้านเศรษฐกิจ การค้า การลงทุน และพลังงาน ให้เพิ่มพูน รวมทั้งยินดีร่วมมือกับเวียดนามในระดับภูมิภาค เพื่อขับเคลื่อนไทย เวียดนาม และอาเซียน ให้เจริญเติบโตอย่างแข็งแกร่งไปพร้อมกัน
เอกอัครราชทูตเวียดนามฯ กล่าวยืนยันความเป็นหุ้นส่วนทางยุทธศาสตร์ที่เข้มแข็งระหว่างสองประเทศ และยินดีที่ทั้งสองฝ่ายมีความสัมพันธ์ที่ใกล้ชิดในทุกระดับ โดยผู้นำระดับสูงของไทยและเวียดนามต่างหารือร่วมกันอย่างต่อเนื่อง รวมทั้งไทยยังเป็นหุ้นส่วนทางเศรษฐกิจที่สำคัญของเวียดนาม นักลงทุนไทยให้ความสนใจในการลงทุนในอุตสาหกรรมพัฒนาโครงสร้างพื้นฐานและพลังงานในเวียดนาม ซึ่งเวียดนามพร้อมร่วมมือกับไทยสนับสนุนความร่วมมือในด้านต่าง ๆ ให้ก้าวหน้าอย่างเป็นรูปธรรม
สำหรับความร่วมมือด้านพลังงาน ทั้งสองฝ่ายต่างเห็นพ้องว่าสถานการณ์พลังงานโลกทำให้ทุกฝ่ายต้องร่วมมือกันอย่างใกล้ชิด และการแก้ไขปัญหาพลังงานไม่สามารถทำได้โดยประเทศใดประเทศหนึ่งเพียงลำพัง ซึ่งไทย เวียดนาม และอาเซียน ล้วนต่างเผชิญปัญหาราคาพลังงานที่เพิ่มสูงขึ้น ทั้งสองฝ่ายจึงพร้อมร่วมมือกันเพื่อส่งเสริมความมั่นคงด้านพลังงาน ทั้งในระดับทวิภาคี และในระดับอนุภูมิภาคอาเซียน โดยรองนายกรัฐมนตรีกล่าวว่า การประชุม Vietnam-Thailand Energy Forum ครั้งที่ 2 ซึ่งไทยมีกำหนดเป็นเจ้าภาพอยู่ในระหว่างเตรียมการจัดการประชุม คาดว่าจะสามารถจัดการประชุมได้ในเดือนสิงหาคม 2565 ด้านเอกอัครราชทูตเวียดนามฯ เชื่อมั่นว่าจะเป็นเวทีประชุมสำคัญที่กระชับความร่วมมือและสามารถนำไปสู่การแก้ไขปัญหาพลังงานอย่างเป็นรูปธรรมร่วมกันได้
ในการนี้ ทั้งสองฝ่ายเห็นพ้องร่วมกันว่า ความร่วมมือด้านพลังงานมีบทบาทสำคัญ ผลักดันความร่วมมือระหว่างไทยและเวียดนามได้ พร้อมกันนี้ เอกอัครราชทูตฯ ได้กล่าวขอบคุณไทยที่สนับสนุนนักลงทุนไทยให้ไปลงทุนในเวียดนามมากขึ้น โดยเวียดนามพร้อมดูแล และอำนวยความสะดวกนักลงทุนไทยอย่างดี
วันพุธที่ 27 เมษายน 2565
รฟม. ลงพื้นที่ตรวจการดำเนินงานลดผลกระทบด้านสิ่งแวดล้อมในเขตพื้นที่ก่อสร้าง โครงการรถไฟฟ้าสายสีเหลือง ช่วงลาดพร้าว - สำโรง
...
การรถไฟฟ้าขนส่งมวลชนแห่งประเทศไทย (รฟม.)กระทรวงคมนาคม โดย กองสิ่งแวดล้อม ฝ่ายพัฒนาโครงการรถไฟฟ้า ลงพื้นที่ตรวจสอบและติดตามการดำเนินงานลดผลกระทบด้านสิ่งแวดล้อมในเขตพื้นที่ก่อสร้าง โครงการรถไฟฟ้าสายสีเหลือง ช่วงลาดพร้าว - สำโรง ตลอดแนวเส้นทางก่อสร้างโครงการฯ ตั้งแต่สถานีลาดพร้าว บนถนนลาดพร้าว ไปจนถึงสถานีสำโรง บนถนนเทพารักษ์
โดยได้ตรวจสอบการปิดคลุมกองดิน กองทราย และเศษวัสดุก่อสร้าง ในระหว่างรอการใช้งานหรือรอการขนย้ายออกจากพื้นที่ ให้เป็นไปตามมาตรการแก้ไขปัญหาฝุ่นละออง PM 2.5 รวมทั้งได้ตรวจสอบการจัดทำทางเดินเท้าชั่วคราว ทดแทนทางเดินเท้าเดิม เพื่ออำนวยความสะดวกให้ประชาชนได้สัญจรในระหว่างที่มีงานก่อสร้างรบกวนทางเดินเท้าเดิม
พร้อมทั้งเน้นย้ำให้มีการติดตั้งรั้วผ้าใบล้อมรอบพื้นที่ก่อสร้างให้ครบถ้วน เพื่อแสดงแนวเขตพื้นที่ก่อสร้างโครงการฯ ให้มีความชัดเจน นอกจากนี้ ยังได้มีการตรวจสอบการติดตั้งวัสดุดูดซับเสียงบริเวณใต้สถานีสำโรง ตลอดจนกำชับให้เจ้าหน้าที่ทุกคนปฏิบัติตามมาตรฐานการลดผลกระทบด้านสิ่งแวดล้อมอย่างเคร่งครัด
สามารถติดตามข้อมูลโครงการฯ ได้ที่เว็บไซต์โครงการ www.mrta-yellowline.com และไลน์ @mrtyellowline หรือติดตามข้อมูลข่าวสาร รฟม. เพิ่มเติมได้ที่เว็บไซต์ รฟม. www.mrta.co.th เฟซบุ๊กแฟนเพจการรถไฟฟ้าขนส่งมวลชนแห่งประเทศไทย และ Call Center รฟม. โทรศัพท์ 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
วันอาทิตย์ที่ 17 ตุลาคม 2564
The cabinet met on October 12, 2021
The cabinet met on October 12, 2021
The cabinet met on October 12, 2021. Some of the resolutions are as follows:
Title:Draft Royal Decreeon land expropriation in Pathum Thani’s Samkhog district (Khlong Kwai, Bang Toey, Samkhog, Ban Pathum, and Chiang Rak Yai subdistricts), B.E. …
The cabinet approved the draft Royal Decree on land expropriation in Pathum Thani’s Samkhog district (Khlong Kwai, Bang Toey, Samkhog, Ban Pathum, and Chiang Rak Yai subdistricts), B.E. …, as proposed by Ministry of Transport.
Gist
The Royal Decree prescribes areas in Pathum Thani’s Samkhog district (Khlong Kwai, Bang Toey, Samkhog, Ban Pathum, and Chiang Rak Yai subdistricts) to be expropriated for the construction of Bang Toey- Ban Phrao section of the Highway No. 3214 (Bang Toey- Khlong Jed) in Pathum Thani.
Title: Draft Ministerial Regulation on Customs Checkpoints and Border Checkpoints (No. …), B.E. … (Nakhon Phanom Customs Checkpoint)
The cabinet approved the draft Ministerial Regulation on Customs Checkpoints and Border Checkpoints (No. …), B.E. … (Nakhon Phanom Customs Checkpoint) as proposed by Ministry of Finance.
Gist
The draft Ministerial Regulation on Customs Checkpoints and Border Checkpoints (No. …), B.E. … (Nakhon Phanom Customs Checkpoint) prescribes new location of Nakhon Phanom Customs Checkpoint at No. 11, Moo 11, Art Samart subdistrict, Muang district, Nakhon Phanom province.
Title: Draft Royal Decree on convocation of second ordinary session of the National Assembly, B.E. …
The Cabinet approved the Draft Royal Decree on convocation of the second legislative ordinary session of the National Assembly, B.E. …, as proposed by the Cabinet Secretariat.
According to Section 121 of the Constitution of the Kingdom of Thailand, each year there shall be two ordinary sessions of the National Assembly, each of which shall last 120 days. The day on which the first sitting is held shall be considered the commencement date of the first annual ordinary session, and the commencement date of the second annual ordinary session shall be fixed by the House of Representatives.
In light of the above, the convocation and prorogation dates of the National Assembly are set as follows:
Year
First annual ordinary session (B.E.)
Second annual ordinary session (B.E.)
วันพุธที่ 18 สิงหาคม 2564
Cabinet approves purchase of additional 10 million doses of Pfizer vaccines
Cabinet approves purchase of additional 10 million doses of Pfizer vaccines
August 17, 2021, at the weekly cabinet meeting, the cabinet acknowledged the order ofan additional10 million doses of the Pfizer (PFE.N)/BioNTech (22UAy.DE) COVID-19 vaccine, and assigned Ministry of Public Health’s Department of Disease Control tosign the deal withPfizer (Thailand)Co., Ltd. andBioNTech SE. This will sum the purchase of themRNAvaccines to 30 million doses, which willbe delivered in the 4thquarter of 2021.
The Prime Minister thanked all concerned agencies for acquiring the 30 million doses of Pfizer vaccines, as well as othertypes of COVID-19 vaccine, for the people, and called for clear and proper vaccine distribution plan andpublicity.
With thisdeal,almost all types of vaccines will be available in the country, be it,mRNA(Pfizer and Moderna),inactivated whole virus particle vaccine(Sinovac and Sinopharm), and viral vector vaccine(AstraZeneca).Pfizervaccine has been conditionally approved by Thailand’s Food and Drug Administration on June 24, 2021, andis registered for thosewho are 12 years of age an above.
วันจันทร์ที่ 13 กันยายน 2564
คลังเตรียมเปิดลงทะเบียนบัตรสวัสดิการฯ รอบใหม่ ใช้เกณฑ์รายได้ครัวเรือน
....
กระทรวงการคลัง เตรียมเปิดลงทะเบียนบัตรสวัสดิการแห่งรัฐรอบใหม่ เพื่อเปิดโอกาสให้กลุ่มผู้มีรายได้น้อย ที่ยังไม่เคยได้รับสิทธิ ให้สามารถเข้ามาสมัครได้ ส่วนกลุ่มเดิมที่มีบัตรสวัสดิการฯ อยู่แล้วจะต้องเข้าร่วมคัดกรองคุณสมบัติใหม่เพื่อรับสิทธิได้เช่นกัน
.
ขณะเดียวกัน จะปรับคุณสมบัติใหม่ให้รัดกุมยิ่งขึ้น เพื่อช่วยเหลือกลุ่มผู้มีรายได้น้อยตัวจริง และป้องกันการแอบอ้างสิทธิ เช่น ปรับเกณฑ์รายได้ขั้นต่ำจากเดิมกำหนดไว้คนละไม่เกิน 100,000 บาทต่อปี ให้ใช้เป็นเกณฑ์รายได้ครัวเรือนแทน รวมถึงจะนำทรัพย์สินมาเป็นเกณฑ์พิจารณาด้วย เช่น บ้าน ที่ดิน หรือสลากออมทรัพย์ต่าง ๆ
.
ส่วนระยะเวลาการเปิดลงทะเบียน จะดูความเหมาะสมกับสถานการณ์การระบาดของโรคโควิด-19 เพื่อลดการรวมกลุ่มในช่วงการลงทะเบียน และเสี่ยงต่อการแพร่ระบาดของโรค
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันอังคารที่ 19 เมษายน 2565
โฆษกฯ เผย นายกรัฐมนตรี ห่วงสุขภาพประชาชนในช่วงพายุฤดูร้อน แนะตรวจสอบด้วย ATK เมื่อมีอาการ ยึดหลัก Universal Prevention อย่างเคร่งครัด
โฆษกฯ เผย นายกรัฐมนตรี ห่วงสุขภาพประชาชนในช่วงพายุฤดูร้อน แนะตรวจสอบด้วย ATK เมื่อมีอาการ ยึดหลัก Universal Prevention อย่างเคร่งครัด ขณะที่จำนวนผู้ติดเชื้อรายใหม่วันนี้ รวม 16,891  ราย
วันที่ 19 เมษายน 2565 นายธนกร วังบุญคงชนะ โฆษกประจำสำนักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยสุขภาพประชาชนในช่วงที่สภาพภูมิอากาศแปรปรวนจากพายุฤดูร้อน ทำให้เกิดฝนฟ้าคะนองในหลายพื้นที่ ส่งผลให้อาจมีอาการไม่สบาย เป็นไข้หวัด แนะนำให้ประชาชนทุกคนดูแลสุขภาพตนเองให้ดี สังเกตอาการอย่างใกล้ชิดหากมีอาการป่วย มีไข้สูง หรืออ่อนเพลีย ตรวจ ATK เมื่อมีอาการ เนื่องจากอาการอาจคล้ายกับโรคโควิด-19 ซึ่งต้องเฝ้าระวังอย่างใกล้ชิด โดยถือเป็นการคัดกรองโรคเบื้องต้น เพื่อนำไปสู่การรักษาที่ทันท่วงที โดยทุกคนยังต้องยึดหลักการป้องกันการติดเชื้อโควิด-19 แบบครอบจักรวาล (Universal Prevention) อย่างเคร่งครัด และควรฉีดวัคซีนให้ครบตามที่กระทรวงสาธารณสุขแนะนำ ขณะเดียวกันก็ต้องระมัดระวังอันตรายที่อาจเกิดขึ้นจากฝนฟ้าคะนอง ใช้รถใช้ถนนด้วยความระมัดระวัง สำหรับเกษตรกรควรเตรียมการป้องกันและระวังความเสียหายที่จะเกิดต่อผลผลิตทางการเกษตรด้วย
สำหรับสถานการณ์การแพร่ระบาดของโควิด-19 วันนี้ (วันอังคารที่ 19 เมษายน 2565) ผู้ป่วยติดเชื้อรายใหม่ รวม 16,891 ราย จำแนกเป็น ผู้ป่วยจากในประเทศ 16,806 ราย ผู้ป่วยมาจากต่างประเทศ 85 ราย ผู้ป่วยสะสม 1,840,409ราย (ตั้งแต่ 1 มกราคม 2565) หายป่วยกลับบ้าน 24,927 ราย หายป่วยสะสม 1,670,866 ราย (ตั้งแต่ 1 มกราคม 2565) ผู้ป่วยกำลังรักษา 197,349 ราย เสียชีวิต 129 ราย จำนวนผู้ป่วยปอดอักเสบรักษาตัวอยู่ในโรงพยาบาล 2,104 ราย เฉลี่ยจังหวัดละ 27 ราย อัตราครองเตียง ร้อยละ 25.9
วันพฤหัสบดีที่ 7 กรกฎาคม 2565
กรมทางหลวงชนบทเตรียมพร้อมมาตรการอำนวยความสะดวกและปลอดภัยให้ประชาชน รองรับการเดินทางช่วงวันหยุดยาวในเดือนกรกฎาคม 2565
ตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม เตรียมความพร้อมดำเนินการตามมาตรการอำนวยความสะดวกและปลอดภัย เพื่อรองรับการเดินทางของประชาชนช่วงวันหยุดยาวในเดือนกรกฎาคม 2565 โดยแบ่งเป็น 2 ช่วง ประกอบด้วย ช่วงวันอาสาฬหบูชาและวันเข้าพรรษาระหว่างวันที่ 13 - 17 กรกฎาคม 2565 และช่วงวันเฉลิมพระชนมพรรษาฯ ระหว่างวันที่ 28 - 31 กรกฎาคม 2565 ซึ่งเป็นไปตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ได้สั่งการให้ทุกหน่วยงานในสังกัดกระทรวงคมนาคมที่เกี่ยวข้องดำเนินการตามมาตรการอำนวยความสะดวกและความปลอดภัยด้านการเดินทางให้กับประชาชน เพื่อเพิ่มประสิทธิภาพในการเดินทางให้กับประชาชนเป็นการป้องกันและลดอัตราการเกิดอุบัติเหตุบนท้องถนนอย่างเป็นรูปธรรม โดยในส่วนของ ทช. ได้มีการเตรียมแนวทางให้หน่วยงานทั้งในส่วนกลางและส่วนภูมิภาคทั่วประเทศดำเนินการตามมาตรการ ดังนี้
1. ปรับปรุงซ่อมแซมถนนและสะพานในความรับผิดชอบให้มีความสะดวกและปลอดภัย โดยติดตั้งเครื่องหมายจราจร อุปกรณ์อำนวยความปลอดภัย ไฟฟ้าแสงสว่าง และไฟสัญญาณจราจร
2. ตรวจสอบและวิเคราะห์ข้อมูลสถิติอุบัติเหตุที่เกิดขึ้นระหว่างวันที่ 13 - 17 และ 28 - 31 กรกฎาคม 2565 ผ่านระบบ ARMS
3. เฝ้าระวังอุบัติเหตุให้กับผู้ใช้เส้นทางและเข้าช่วยเหลือเมื่อพบรถเสียหรือเกิดอุบัติเหตุโดยดำเนินการตามความเหมาะสมในแต่ละพื้นที่
4. โครงการที่อยู่ระหว่างดำเนินการก่อสร้างและงานซ่อมบำรุงทางและสะพาน ให้ตรวจสอบพื้นที่โครงการในความรับผิดชอบแล้วดำเนินการคืนพื้นผิวจราจรให้สามารถสัญจรได้ พร้อมทั้งติดตั้งป้ายเตือน สัญญาณไฟจราจร ไฟฟ้าแสงสว่าง และอุปกรณ์อำนวยความปลอดภัยบริเวณพื้นที่ก่อสร้างให้ครบถ้วน พร้อมตรวจสอบให้อยู่ในสภาพที่สามารถใช้งานได้อยู่เสมอ
ทช. ร่วมส่งทุกท่านเดินทางกลับบ้านด้วยความปลอดภัยและโปรดใช้ความระมัดระวังในการขับขี่ไม่ประมาท เมาไม่ขับ คาดเข็มขัดนิรภัยปฏิบัติตามกฎจราจรอย่างเคร่งครัด และสวมหมวกนิรภัยทุกครั้งก่อนใช้รถ เพื่อให้สามารถเดินทางท่องเที่ยวและเดินทางกลับภูมิลำเนาได้อย่างอุ่นใจสะดวปลอดภัย ทั้งนี้ หากต้องการสอบถามเส้นทางหรือแจ้งเหตุได้ที่สายด่วน ทช. โทร. 1146 เว็บไซต์ ww.drr.go.th และ Facebook : กรมทางหลวงชนบทกระทรวงคมนาคม
วันอังคารที่ 9 พฤศจิกายน 2564
ดีอีเอส เร่งจัดทำร่างแผนกระทรวงฯ ระยะ 5 ปี เน้นเชื่อมโยงสอดคล้องแผนระดับชาติ
ดีอีเอส เร่งจัดทำร่างแผนกระทรวงฯ ระยะ 5 ปี เน้นเชื่อมโยงสอดคล้องแผนระดับชาติ
เมื่อวันที่ 9 พฤศจิกายน 2564 นายเวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม เป็นประธานการประชุมคณะทำงานจัดทำแผนกระทรวงครั้งที่ 1/2564 ณ ห้องประชุม 801 ชั้น 8 สำนักงานปลัดกระทรวงดิจิทัลเพื่อเศรษฐกิจและสังคม ที่ประชุมได้พิจารณาทบทวนความเชื่อมโยงยุทธศาสตร์ชาติ และแผนอื่น ๆ ที่เกี่ยวข้อง เพื่อนำมาใช้ถ่ายทอดประกอบการจัดทำร่างแผนปฏิบัติราชการกระทรวงดิจิทัลเพื่อเศรษฐกิจและสังคม ระยะ 5 ปี พ.ศ. 2566 – 2570 ให้มีความสอดคล้องในทิศทางที่เหมาะสม สำหรับแผนระดับชาติที่เกี่ยวข้อง อาทิ 1. ร่างแผนพัฒนาเศรษฐกิจและสังคมแห่งชาติ ฉบับที่ 13 (สศช.) 2. นโยบายและแผนระดับชาติว่าด้วยการพัฒนาดิจิทัลเพื่อเศรษฐกิจและสังคม (พ.ศ. 2561 – 2580) (แผน DE) 3. แผนพัฒนารัฐบาลดิจิทัลของประเทศไทย พ.ศ. 2563 – 2565 4. แผนปฏิบัติการฯ เพื่อผลักดันการใช้ประโยชน์เทคโนโลยี 5G 5. แผนปฏิบัติการด้านปัญญาประดิษฐ์แห่งชาติเพื่อการพัฒนาประเทศไทยระยะ 7 ปี (พ.ศ. 2564 – 2570) และ 6. แผนยุทธศาสตร์เกี่ยวกับธุรกรรมทางอิเล็กทรอนิกส์ (พ.ศ. 2564-2565) (อยู่ระหว่างทำกรอบ 2566 -2570) เป็นต้น พร้อมกันนี้ ที่ประชุมได้เตรียมกำหนดการประชุมเพื่อนำเสนอร่างยุทธศาสตร์กระทรวงฯ ซึ่งกำหนดการเบื้องต้นผ่านการประชุมออนไลน์ ภายในวันที่ 25 พ.ย. 64
**********************
วันอังคารที่ 9 สิงหาคม 2565
นายกฯ ติดตามสถานการณ์โรคฝีดาษวานรอย่างใกล้ชิด สั่งการทุกหน่วยงานร่วมกันป้องกันและควบคุมอย่างเข้มงวด มั่นใจในการทำงานของหน่วยงานที่เกี่ยวข้อง
นายกฯ ติดตามสถานการณ์โรคฝีดาษวานรอย่างใกล้ชิด สั่งการทุกหน่วยงานร่วมกันป้องกันและควบคุมอย่างเข้มงวด มั่นใจในการทำงานของหน่วยงานที่เกี่ยวข้อง พร้อมเผยความคืบหน้าการหาวัคซีนฯ คาดเข้าไทยปลายเดือนสิงหาคมนี้
นายธนกร วังบุญคงชนะ โฆษกประจำสำนักนายกรัฐมนตรี เปิดเผยความคืบหน้าการจัดหาวัคซีนโรคฝีดาษวานร (ฝีดาษลิง) โดยขณะนี้ กระทรวงสาธารณสุขได้สั่งจองวัคซีนป้องกันฝีดาษไปแล้ว และคาดว่าจะสามารถนำเข้ามาได้ประมาณปลายเดือนสิงหาคม 2565 ทั้งนี้ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ติดตามสถานการณ์โรคฝีดาษวานรอย่างใกล้ชิด และสั่งการหน่วยงานที่เกี่ยวข้องหาแนวทางป้องกันและควบคุมโรคฝีดาษวานรไม่ให้เกิดการแพร่ระบาดในวงกว้าง แม้สถานการณ์ยังไม่รุนแรง แต่ต้องเฝ้าระวังอย่างใกล้ชิดและรอบคอบ
โฆษกประจำสำนักนายกรัฐมนตรี กล่าวเพิ่มเติมว่า ปัจจุบันมีการพัฒนาวัคซีนฯ แล้ว แต่ยังคงต้องติดตามข้อมูลผลข้างเคียงและประสิทธิภาพของวัคซีนเมื่อใช้จริงในประชากร โดยองค์การอนามัยโลก (WHO) แนะนำให้ใช้วัคซีนป้องกันโรคในกลุ่มที่จำเป็น เช่น บุคลากรทางการแพทย์ด่านหน้า ทั้งนี้ จากข้อมูลของกระทรวงสาธารณสุข ระบุว่าคณะอนุกรรมการสร้างเสริมภูมิคุ้มกันโรค ได้กำหนดกลุ่มเป้าหมายที่จะรับวัคซีนฯ เบื้องต้น 2 กลุ่ม ได้แก่ 1.กลุ่มก่อนการสัมผัสเชื้อ (Pre-exposure) ได้แก่ กลุ่มบุคลากรทางการแพทย์ที่มีความเสี่ยงติดเชื้อ และ 2.กลุ่มเสี่ยงหลังสัมผัสโรคไม่เกิน 14 วัน (Post-exposure) ซึ่งหากฉีดเร็วจะมีโอกาสป้องกันการติดเชื้อเพิ่มขึ้น
นอกจากนี้ ศูนย์จีโนมทางการแพทย์ คณะแพทยศาสตร์ โรงพยาบาลรามาธิบดี เผยข้อมูลอัตราการแพร่ระบาดของไวรัสฝีดาษวานร (RO) ซึ่งกรณีฝีดาษลิง 2022 มีค่า RO ประมาณ 1 – 2 ซึ่งหมายความว่า ผู้ติดเชื้อไวรัสฝีดาษวานรสามารถแพร่เชื้อไปยังผู้อื่นได้เพียง 1-2 คน ทำให้คาดคะเนว่าจะสามารถควบคุมการระบาดของโรคฝีดาษวานรได้ไม่ยาก เมื่อเทียบกับค่า RO ของไวรัสโควิด-19 สายพันธุ์ย่อย Omicron BA.1 มีค่า RO อยู่ที่ 8.2 และ Omicron BA.2 อยู่ที่ 12
สำหรับสถานการณ์ในประเทศไทย พบผู้ป่วยยืนยันโรคฝีดาษวานร จำนวน 4 ราย เป็นชาวต่างชาติ 2 ราย และชาวไทย 2 ราย โดยจากการเฝ้าระวังติดตามอาการพบว่าอาการป่วยไม่รุนแรง แม้ยังไม่มียารักษาเฉพาะ แต่โรคนี้สามารถหายได้เองในระยะ 2 – 4 สัปดาห์ โดยให้ยารักษาตามอาการ และไม่ได้ติดต่อกันได้ง่าย ความเสี่ยงที่จะติดโรคนั้น ส่วนใหญ่มาจากการสัมผัสรอยโรคผิวหนัง หรือสัมผัสใกล้ชิดมาก ๆ กับผู้ป่วย
“นายกรัฐมนตรีห่วงใยสถานการณ์โรคฝีดาษวานรในประเทศไทย โดยได้สั่งการหน่วยงานที่เกี่ยวข้องเฝ้าระวังและติดตามสถานการณ์อย่างใกล้ชิด ตลอดจนเน้นย้ำการป้องกันตนเอง โดยการปฏิบัติตามมาตรการทางสาธารณสุขอย่างเคร่งครัด หลีกเลี่ยงการสัมผัสใกล้ชิดกับผู้ป่วย ไม่ใช้สิ่งของร่วมกับผู้อื่น ล้างมือบ่อย ๆ และหากสงสัยว่ามีอาการเข้าข่ายโรคฝีดาษวานร สามารถติดต่อสถานพยาบาลใกล้บ้านเพื่อรับการตรวจหาเชื้อและวินิจฉัยโรค หรือสอบถามข้อมูลเพิ่มเติมได้ที่สายด่วน กรมควบคุมโรค 1422 รวมทั้งติดตามข่าวสารจากหน่วยงานรัฐ และแหล่งข่าวที่น่าเชื่อถือ” นายธนกรฯ กล่าว
วันอาทิตย์ที่ 8 พฤษภาคม 2565
กระทรวงเกษตรและสหกรณ์ จัดพิธีบวงสรวงบูรพกษัตริย์ องค์พระพิรุณทรงนาค และสิ่งศักดิ์สิทธิ์ประจำกระทรวงฯ เพื่อความเป็นสิริมงคลก่อนการเริ่มงานวันพระราชพิธีพืชมงคลจรดพระนังคัลแรกนาขวัญ ประจำปี 2565
กระทรวงเกษตรและสหกรณ์ จัดพิธีบวงสรวงบูรพกษัตริย์ องค์พระพิรุณทรงนาค และสิ่งศักดิ์สิทธิ์ประจำกระทรวงฯ เพื่อความเป็นสิริมงคลก่อนการเริ่มงานวันพระราชพิธีพืชมงคลจรดพระนังคัลแรกนาขวัญ ประจำปี 2565
วันที่8พ.ค.65เวลา08.09น.นายทองเปลวกองจันทร์ปลัดกระทรวงเกษตรและสหกรณ์ในฐานะผู้ทำหน้าที่พระยาแรกนาประจำปีพุทธศักราช2565เป็นประธานในพิธีบวงสรวงบูรพกษัตริย์เทวดาองค์พระพิรุณทรงนาคพญานาคและ  สิ่งศักดิ์สิทธิ์ประจำกระทรวงเกษตรและสหกรณ์ได้แก่ศาลพระภูมิศาลท้าวเวสสุวรรณและศาลตา-ยายซึ่งถือเป็นพิธีกรรมก่อนวันพระราชพิธีพืชมงคลจรดพระนังคัลแรกนาขวัญโดยมีนายสำราญสาราบรรณ์นายประยูรอินสกุลนายสมชวนรัตนมังคลานายโอกาสทองยงค์รองปลัดกระทรวงเกษตรและสหกรณ์พร้อมด้วยผู้บริหารกระทรวงเกษตรฯเข้าร่วมพิธี
พิธีบวงสรวงฯนี้จัดขึ้นเพื่อความเป็นสิริมงคลแก่ข้าราชการเจ้าหน้าที่ผู้ปฏิบัติงานทุกฝ่ายที่เกี่ยวข้องโดยพิธีบวงสรวงบูรพกษัตริย์องค์พระพิรุณทรงนาคและศาลพระภูมิเจ้าที่ของพระยาแรกนาขวัญจะเป็นพิธีกรรมก่อนการเริ่มงานวันพระราชพิธี  พืชมงคลจรดพระนังคัลแรกนาขวัญโดยมีพระมหาราชครูพิธีศรีวิสุทธิคุณพร้อมคณะเป็นผู้ดูแลการประกอบพิธีพราหมณ์และมีเทพีคู่หาบทองเทพีคู่หาบเงินร่วมในพิธีด้วยทั้งนี้ในปีพุทธศักราช2565ได้กำหนดให้วันพฤหัสบดีที่12พฤษภาคม   พ.ศ.2565เป็นวันสวดมนต์เริ่มการ“พระราชพิธีพืชมงคล”อันเป็นพระราชพิธีทางสงฆ์ซึ่งประกอบพระราชพิธีในพระอุโบสถวัดพระศรีรัตนศาสดารามในพระบรมมหาราชวังและถือเป็นวันเกษตรกรด้วยสำหรับวันศุกร์ที่13พฤษภาคมพ.ศ.2565 เป็นวัน“พระราชพิธีจรดพระนังคัลแรกนาขวัญ” (วันไถหว่าน)อันเป็นพิธีพราหมณ์จะประกอบพระราชพิธีณมณฑลพิธี  ท้องสนามหลวงฤกษ์พิธีไถหว่านระหว่างเวลา08.19 - 08.49น.
สำหรับปีนี้นายทองเปลวกองจันทร์ปลัดกระทรวงเกษตรและสหกรณ์ทำหน้าที่พระยาแรกนาเทพีคู่หาบทองได้แก่นางสาวณัฐชยาศรีสุขสวัสดิ์นักวิชาการปฏิรูปที่ดินชำนาญการพิเศษสำนักงานการปฏิรูปที่ดินเพื่อเกษตรกรรมและ  นางสาวอาทิตยาทองแกมแก้วนักวิชาการเกษตรชำนาญการกรมส่งเสริมการเกษตรเทพีคู่หาบเงินได้แก่นางสาวกันยารัตน์
เศวตนันทิกุลนักทรัพยากรบุคคลชำนาญการพิเศษสำนักงานปลัดกระทรวงเกษตรและสหกรณ์นางสาวชลธิชาทองอ่อนนายสัตวแพทย์ชำนาญการกรมปศุสัตว์ผู้อัญเชิญเครื่องอิสริยยศจำนวน4รายและคู่เคียงในกระบวนแห่อิสริยยศพระยา แรกนาจำนวน16รายพระโคแรกนาได้แก่พระโคพอและพระโคเพียงพระโคสำรองได้แก่พระโคเพิ่มและพระโคพูล
สำหรับพันธุ์ข้าวพระราชทานที่เตรียมไว้ในพระราชพิธีมีทั้งสิ้น6สายพันธุ์น้ำหนักรวมทั้งสิ้น1,728กิโลกรัมได้แก่ 1)ขาวดอกมะลิ105จำนวน245กิโลกรัม2)ปทุมธานี1จำนวน399กิโลกรัม3)กข43จำนวน125กิโลกรัม4)กข6จำนวน70กิโลกรัม5)กข87จำนวน300กิโลกรัมและ6)กข85จำนวน589กิโลกรัม
ทั้งนี้กระทรวงเกษตรฯได้เตรียมแจกจ่ายพันธุ์ข้าวพระราชทานให้กับเกษตรกรและประชาชนเพื่อความเป็นสิริมงคลโดยสามารถสอบถามรายละเอียดเพิ่มเติมได้ที่กรมการข้าวกองเมล็ดพันธุ์ข้าวที่เบอร์โทรศัพท์02-561-3794ศูนย์เมล็ดพันธุ์ข้าวทั้ง29แห่งศูนย์วิจัยข้าวทั้ง27แห่งและสถาบันวิทยาศาสตร์ข้าวจังหวัดสุพรรณบุรีนอกจากนี้ผู้ที่สนใจยังสามารถ
รับเมล็ดพันธุ์พระราชทานผ่านการลงทะเบียนออนไลน์ได้ทางhttps://rice.moac.go.thซึ่งเมื่อลงทะเบียนทางออนไลน์แล้วสามารถเดินทางไปรับพันธุ์ข้าวพระราชทานได้ที่สำนักงานเกษตรจังหวัดหรือสำนักงานเกษตรอำเภอใกล้บ้านท่านหลังจาก วันที่17พฤษภาคมพ.ศ.2565เป็นต้นไปโดยจะได้รับเมล็ดพันธุ์ข้าวพระราชทานคนละ2ซอง
วันศุกร์ที่ 12 พฤศจิกายน 2564
Factory Sandbox สำเร็จตามนายกฯ สั่ง ผู้ประกอบการขอบคุณ กิจการสามารถเดินได้
....
พล.อ.ประยุทธ์ จันทร์โอชา นายกรัฐมนตรี และ รมว.กลาโหม มอบนโยบายให้กระทรวงแรงงานดำเนินโครงการ Factory Sandbox เพื่อควบคุมการแพร่ระบาดโรคโควิด-19 ในโรงงานนั้น ได้ผลสัมฤทธิ์เป็นอย่างดี ภาคธุรกิจดำเนินกิจการต่อไปได้ควบคู่กับการควบคุมโรคได้ โดยตรวจคัดกรองผู้ประกันตนในสถานประกอบการไปแล้ว 151,575 คน พบเชื้อ 8,467 คน คิดเป็น 5.58%ได้ส่งผู้ติดเชื้อเข้าสู่กระบวนการรักษาจนหายดีกลับเข้าทำงานได้ตามปกติแล้ว 97.14% ไม่มีผู้เสียชีวิต ส่วนผู้ไม่ติดเชื้อได้รับการฉีดวัคซีนแล้ว
.
ปัจจุบัน กำลังดำเนินโครงการ Factory Sandbox ในระยะที่ 2 ตามข้อสั่งการนายกรัฐมนตรี หลังจากลงพื้นที่ตรวจเยี่ยมโครงการระยะแรก โดยได้ขยายพื้นที่ดำเนินการจาก 4 จังหวัด เป็น 11 จังหวัด และปรับลดขนาดของสถานประกอบการที่เข้าร่วมโครงการได้จาก 500 คน เป็น 100 คนขึ้นไป มีสถานประกอบการเข้าร่วมแล้ว 248 แห่ง ผู้ประกันตน 257,988 คน
#ไทยคู่ฟ้า#ร่วมต้านโควิด19
-------------------
วันพุธที่ 2 กุมภาพันธ์ 2565
รัฐมนตรีว่าการกระทรวงยุติธรรม มอบนโยบายและติดตามงานดีเอสไอ แนะต้องศึกษาแก้ปัญหาจากต้นตอ นำเทคโนโลยีใหม่ๆมาใช้ ปรับแก้กฎหมายให้ทันสมัย
รัฐมนตรีว่าการกระทรวงยุติธรรม มอบนโยบายและติดตามงานดีเอสไอ แนะต้องศึกษาแก้ปัญหาจากต้นตอ นำเทคโนโลยีใหม่ๆมาใช้ ปรับแก้กฎหมายให้ทันสมัย จี้เร่งทำงานครบ 6 เดือนต้องแถลง-ประเมิน KPI ขอบคุณทุกคนทุ่มเททำงานเพื่อประโยชน์ประชาชน หากใครมีไอเดียดีๆเสนอมาได้
นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า ตนได้เป็นประธานการประชุมมอบนโยบายและติดตามการดำเนินงานของกรมสอบสวนคดีพิเศษ (ดีเอสไอ) โดยมี ว่าที่ร.ต.ธนกฤต จิตรอารีย์รัตน์ เลขานุการ รมว.ยุติธรรม น.ส.ณัฐธ์ภัสส์ ยงใจยุทธ ผู้ช่วยรัฐมนตรีประจำกระทรวงยุติธรรม นายคุณดร งามธุระ คณะที่ปรึกษารมว.ยุติธรรม นายไตรยฤทธิ์ เตมหิวงศ์ อธิบดีกรมสอบสวนคดีพิเศษ และผู้อำนวยการกองคดี ในสังกัดกรมสอบสวนคดีพิเศษ เข้าร่วมการประชุม โดยได้มีการรายงานถึงภารกิจที่สำคัญของแต่ละกองให้ตนได้รับทราบ โดยภาพรวมการดำเนินงานของดีเอสไอในปี 2564 ให้การช่วยเหลือประชาชนรวม 11,581 ราย รักษาผลประโยชน์ให้กับภาครัฐ เอกชนและประชาชน แบ่งเป็นด้านเศรษฐกิจ 12,739 ล้านบาท ด้านทรัพย์สินทางปัญญา 157 ล้านบาท ด้านคุ้มครองผู้บริโภคและสิ่งแวดล้อม 2,149 ล้านบาท ด้านอาชญากรรมระหว่างประเทศและอาชญากรรมพิเศษ 676 ล้านบาท
นายสมศักดิ์ กล่าวว่า ตนต้องขอขอบคุณผู้บริหารและเจ้าหน้าที่ดีเอสไอทุกท่าน ที่ร่วมแรงร่วมใจกันทำงานร่วมกับตนมาเกือบ 3 ปี และเป็นหน่วยงานที่เป็นหน้าเป็นตาของกระทรวงยุติธรรม มีหลายเรื่องที่ทำได้สำเร็จให้กับสังคม และยังมีอีกหลายเรื่องที่เราต้องทำซ้ำแล้วซ้ำอีก เช่น คดียาเสพติด คดีรถหรู แชร์ลูกโซ่ สิ่งต่างๆเหล่านี้ล้วนเป็นปัญหาอุปสรรค เพราะการแก้ปัญหาไม่ได้แก้ตั้งแต่ต้นเหตุ หลายครั้งเราปล่อยให้เกิดขึ้นก็ต้องแก้อีก แต่หากเราสามารถแก้ตั้งแต่ต้นเหตุอาจจะตัดขั้นตอนได้ หรือทำรูปแบบดำเนินการ เช่น คดีแชร์ลูกโซ่ เราเหนื่อยมากเวลาคนมาร้องเรียน เราเจอมาหลายครั้งมีแชร์วงใหม่ๆเกิดขึ้นเรื่อยๆ ถ้าเราแก้บ่อยๆก็จะเบื่อ ดังนั้นเราจะตัดต้นตอได้หรือไม่ เช่น การออกกฎหมายใหม่ การแก้กฎหมายเพื่อสกัดกั้น ทำให้งานของเราไม่เยอะ หากเราแก้ต้นเหตุได้ก็จะหยุดได้ อย่างที่ตนทำประมวลกฎหมายยาเสพติดฉบับใหม่ การยึดทรัพย์เครือข่ายยาเสพติด และการสร้างนิคมอุตสาหกรรม ดังนั้นการทำงานต้องทำให้ถึงต้นตอ เราจะทำงานได้ง่ายขึ้น รวมทั้งเทคโนโลยีต่างๆ ต้องศึกษาและนำมาใช้ให้เกิดประโยชน์
"ผมขอให้พวกเขาได้แสดงความสามารถ ความตั้งใจ ความทุ่มเทออกมาอย่างเต็มที่ที่สุดเพื่อประโยชน์ของประเทศชาติและประชาชนและทุกกองต้องทำประเมิน KPI หรือดัชณีชี้วัดผลงาน รวมทั้งต้องมีการแถลงผลงานให้ประชาชนได้ทราบในทุก 6 เดือน และขอให้เข้าใจงานของตนเอง รวมทั้งงานของเพื่อนๆ เข้าใจงานหลายๆกอง ขับเคลื่อนและพัฒนา เข้าใจและเข้าถึง เพื่อให้เราเดินไปข้างหน้าให้ได้ ทุกกรมทุกกองมีความสำคัญทั้งนั้น หากใครมีไอเดียที่ดีก็เสนอแสดงออกมา ช่วยกันทำให้องค์กรเราขับเคลื่อนไปได้" นายสมศักดิ์ กล่าว
วันพุธที่ 27 กรกฎาคม 2565
โฆษกรัฐบาลเผย “นายกฯ” ย้ำความสำเร็จผลงานรัฐบาล “โครงสร้างพื้นฐาน” คู่ขนาน “สาธารณสุข” เน้นสร้างรากฐานเกิดประโยชน์ต่อประชาชน-ประเทศ ระยะยาว
โฆษกรัฐบาลเผย “นายกฯ” ย้ำความสำเร็จผลงานรัฐบาล “โครงสร้างพื้นฐาน” คู่ขนาน “สาธารณสุข” เน้นสร้างรากฐานเกิดประโยชน์ต่อประชาชน-ประเทศ ระยะยาว
วันนี้ (27 ก.ค.65) นายธนกร วังบุญคงชนะ โฆษกประจำสำนักนายกรัฐมนตรี เผยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม บริหารประเทศตลอด 8 ปี เกิดผลเป็นรูปธรรมจริง มีประโยชน์ต่อประชาชนและประเทศชาติ บ้านเมือง ทั้งปัจจุบันและจะส่งผลยาวนานถึงอนาคต ซึ่งรัฐบาลได้เน้นการสร้างโครงสร้างพื้นฐานด้านคมนาคมขนส่งทุกด้านควบคู่กับการวางระบบสาธารณสุขให้เขมแข็ง ซึ่งผลงานที่ผ่านมาด้านโครงสร้างพื้นฐานมีความสำเร็จ ได้แก่ 1. ทางบก เช่น สร้างและพัฒนาถนนทั้งถนนทางหลวงและถนนชนบท ครอบคลุมทุกภาคของประเทศไทย สร้างทางด่วนเชื่อมต่อระหว่างจังหวัดเกือบ 10 เส้นทาง ตลอดจนการขยายถนนทางหลวงหลัก เป็นต้น 2. ทางราง เช่น ในพื้นที่ กทม. ได้เชื่อมต่อรถไฟฟ้าเข้าด้วยกัน ครอบคลุมพื้นที่อย่างกว้างขวาง รวมทั้งบริหารงบประมาณ ทำสัญญาก่อสร้างทางรถไฟเพื่อต่อเชื่อมกับประเทศเพื่อนบ้าน เพื่อเป็นประโยชน์ต่อช่องทางการคมนาคมระหว่างประเทศ และเพื่อเพิ่มพูนการส่งออกของผลิตภัณฑ์ของประเทศไทย นำมาซึ่งผลประโยชน์ที่จะเกิดกับประชาชนคนไทย อีกทั้งยังสร้างรถไฟความเร็วสูงเส้นทางแรกสู่โคราช ซึ่งคาดว่าจะแล้วเสร็จในไม่ช้านี้ และจะสร้างต่อเชื่อมไปอีกเพื่อเปิดประตูเชื่อมต่อ และการส่งเสริมความเจริญในทุกภาคอุตสาหกรรม เพื่อประชาชนภาคตะวันออกเฉียงเหนือจะไม่ต้องทิ้งถิ่นฐานและสามารถสร้างรายได้จากความเจริญที่มากับการคมนาคมที่สะดวกขึ้น 3. ทางอากาศ เช่น การขยายสนามบินเพื่อรองรับการขนส่งทางอากาศและเพื่อส่งเสริมการท่องเที่ยวของประเทศไทยสำหรับปัจจุบันและอนาคต ซึ่งเป็นการสร้างรายได้หลักของหลายอุตสาหกรรมของประเทศ และเป็นรายได้ที่เชื่อมต่อไปถึงระดับฐานรากของประเทศ รวมถึงการทำโครงการต่อเชื่อม 3 สนามบินเข้าด้วยกัน (ดอนเมือง-สุวรรณภูมิ-อู่ตะเภา) เพื่อความสะดวกของผู้เดินทางและเพื่ออนาคตทางการขนส่งทางอากาศที่ยั่งยืนของไทย
โฆษกประจำสำนักนายกรัฐมนตรีกล่าวเพิ่มเติมว่า นอกจากนี้ นายกรัฐมนตรีและรัฐบาล ได้มีความพยายามอย่างเต็มที่ ในการบริหารงานด้านสาธารณสุขในการแก้ปัญหาและดูแลประชาชนทุกกลุ่มอย่างต่อเนื่องให้ดีที่สุด และให้สอดคล้องกับสถานการณ์ที่เกิดขึ้นผ่านมาตรการต่าง ๆ ควบคู่กับการดูแลด้านสุขภาพประชาชนโดยความร่วมมือของทุกภาคส่วน และหาแนวทางทำให้เศรษฐกิจของประเทศขับเคลื่อนเดินหน้าต่อไปได้โดยไม่หยุดชะงักอีก โดยเฉพาะในด้านสาธารณสุขนั้น รัฐบาลมีการบริหารจัดการอย่างเป็นระบบ จนส่งผลให้ไทยติดอันดับต้น ๆ ที่มีการบริการและดูแลประชาชนอย่างดียิ่งในช่วงการแพร่ระบาดของโรคโควิด-19 ซึ่งเกิดจากความร่วมมือของทุกภาคส่วน และบุคลากรที่เป็นเลิศทั้งแพทย์ พยาบาล เจ้าหน้าที่สาธารณสุข เจ้าหน้าที่ อสม. ทั่วประเทศ
“นายกรัฐมนตรีเน้นย้ำการวางรากฐานโครงสร้างพื้นฐานของประเทศควบคู่กับมาตรการด้านสาธารณสุขให้ประชาชนมีสุขภาพดี ซึ่งจะส่งผลต่อภาพรวมของประเทศและประชาชนในอนาคต การดำเนินงานที่ผ่านมาของรัฐบาลถือว่าได้สร้างรากฐานความมั่นคงในหลายๆ ด้าน เชื่อมั่นว่าจะสามารถขับเคลื่อนสานต่อให้เกิดความมั่นคง มั่งคั่ง และยั่งยืนกับประเทศได้ต่อไป” โฆษกประจำสำนักนายกรัฐมนตรีกล่าว
-------------------------
วันพุธที่ 23 มิถุนายน 2564
3 ช่องทางกระจายฉีดวัคซีน รับมือโควิด-19
วันจันทร์ที่ 24 พฤษภาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลกำหนดให้การฉีดวัคซีนเป็นวาระแห่งชาติ เพื่อสร้างภูมิคุ้มกันหมู่ให้กับประชาชน พร้อมกำหนดแผนการกระจายวัคซีนใน 3 ช่องทาง คือ 1. ระบบหมอพร้อม ซึ่งที่ผ่านมาได้เปิดให้ผู้สูงอายุและผู้ป่วยเรื้อรัง 7 กลุ่มโรคลงทะเบียนแล้ว และจะเปิดให้ประชาชนทั่วไปอายุต่ำกว่า 60 ปี ลงทะเบียนได้ตั้งแต่ 31 พ.ค.นี้ ข้อดีคือ ทุกคนสามารถเลือกวันเวลาและสถานที่ได้เอง 2. การลงทะเบียนที่จุดบริการฉีดวัคซีน หรือ “On-site Registration” เพื่อให้ประชาชนได้รับวัคซีนมากที่สุด เร็วที่สุด และ 3. ประชาชนสามารถติดต่อนัดหมายผ่านสถานพยาบาล หรือ อสม. ได้โดยตรง หรือหากเป็นกลุ่มบุคคลหรือสมาคมที่มีเหตุผลความจำเป็นเร่งด่วน สามารถยื่นเรื่องต่อกระทรวงสาธารณสุข เพื่อพิจารณาจัดสรรวัคซีนและจัดเตรียมสถานที่ฉีดต่อไป
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันพุธที่ 2 กุมภาพันธ์ 2565
การใช้สิทธิมาตรการรักษาระดับการบริโภคภายในประเทศ ปี 2565 วันแรก
โครงการคนละครึ่ง ระยะที่ 4 ได้เปิดให้ประชาชนใช้จ่ายวันแรก เมื่อวันอังคารที่ 1 กุมภาพันธ์ 2565 ซึ่งพบว่าในการใช้จ่ายวันแรก ณ เวลา 16.00 น. มีผู้ใช้สิทธิทุกโครงการรวม 5.44 ล้านราย และมียอดใช้จ่ายรวม ทั้งหมด 1,132.44 ล้านบาท
นายพรชัย ฐีระเวช ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง เปิดเผยว่า มาตรการรักษาระดับการบริโภคภายในประเทศ ปี 2565 ซึ่งประกอบด้วย โครงการเพิ่มกำลังซื้อให้แก่ผู้มีบัตรสวัสดิการแห่งรัฐ ระยะที่ 4 โครงการเพิ่มกำลังซื้อให้แก่ผู้ที่ต้องการความช่วยเหลือเป็นพิเศษ ระยะที่ 2 และโครงการคนละครึ่ง ระยะที่ 4 ได้เปิดให้ประชาชนใช้จ่ายวันแรก เมื่อวันอังคารที่ 1 กุมภาพันธ์ 2565 ซึ่งพบว่าในการใช้จ่ายวันแรก ณ เวลา 16.00 น. มีผู้ใช้สิทธิทุกโครงการรวม 5.44 ล้านราย และมียอดใช้จ่ายรวม ทั้งหมด 1,132.44 ล้านบาท โดยสรุปผลการใช้จ่ายได้ ดังนี้
1. โครงการเพิ่มกำลังซื้อให้แก่ผู้มีบัตรสวัสดิการแห่งรัฐ ระยะที่ 4 มีผู้ใช้สิทธิจำนวน 2.89 ล้านราย มียอดการใช้จ่ายรวม 573.54 ล้านบาท
2. โครงการเพิ่มกำลังซื้อให้แก่ผู้ที่ต้องการความช่วยเหลือเป็นพิเศษ ระยะที่ 2 มีผู้ใช้สิทธิจำนวน 1.47 แสนราย มียอดการใช้จ่ายรวม 57.66 ล้านบาท
3. โครงการคนละครึ่ง ระยะที่ 4 มีผู้ใช้สิทธิจำนวน 2.4 ล้านราย โดยมียอดการใช้จ่ายรวม 501.24 ล้านบาท แบ่งเป็นเงินที่ประชาชนจ่าย 253.43 ล้านบาท และรัฐร่วมจ่าย 247.81 ล้านบาท โดยมีประชาชนที่กดยืนยันเข้าร่วมโครงการคนละครึ่ง ระยะที่ 4 แล้ว จำนวน 16.93 ล้านราย
ทั้งนี้ ประชาชนผู้เคยได้รับสิทธิโครงการคนละครึ่ง ระยะที่ 3 ที่ประสงค์จะเข้าร่วมโครงการคนละครึ่ง ระยะที่ 4 สามารถกดยืนยันสิทธิเข้าร่วมโครงการคนละครึ่ง ระยะที่ 4 ผ่านแอปพลิเคชัน “เป๋าตัง” และสามารถเริ่มใช้จ่ายได้ทันทีหลังการกดยืนยันสิทธิเรียบร้อยแล้ว และในส่วนของประชาชนทั่วไปที่ไม่ได้เข้าร่วมโครงการคนละครึ่งระยะที่ 3 จะสามารถลงทะเบียนผ่านแอปพลิเคชัน “เป๋าตัง” หรือ ผ่านเว็บไซต์ www.คนละครึ่ง.com ได้ตั้งแต่วันที่ 10 กุมภาพันธ์ 2565 จนกว่าจะครบจำนวนประมาณ 1 ล้านสิทธิ โดยสามารถเริ่มใช้จ่ายวันแรกในวันที่ 17 กุมภาพันธ์ 2565 ประชาชนสามารถใช้จ่ายในโครงการต่าง ๆ ได้จนถึงวันที่ 30 เมษายน 2565 โดยสามารถตรวจสอบร้านค้าที่เข้าร่วมแต่ละโครงการได้ที่ www.คนละครึ่ง.com
สำนักงานเศรษฐกิจการคลัง
โทร. 08-5842-7102 , 08-5842-7103, 08-5842-7104 ,08-5842-7105
08-5842-7106, 08-5842-7107, 08-5842-7108 , 08-5842-7109 (เวลาทำการ 08.30 – 16.30 น.)
ไปรษณีย์อิเล็กทรอนิกส์ halfhalf@fpo.go.th
ธนาคารกรุงไทย จำกัด (มหาชน) โทร. 02-111-1122 (ตลอด 24 ชั่วโมง)
วันพุธที่ 3 พฤศจิกายน 2564
นายกรัฐมนตรีให้นโยบายทุกหน่วยงานร่วม “พลิกโฉมประเทศไทย” พร้อมการเปิดประเทศ ททท.ขานรับเปิดตัว “พลิกโฉมการท่องเที่ยวใหม่” Amazing Thailand, Amazing New Chapters
นายกรัฐมนตรีให้นโยบายทุกหน่วยงานร่วม “พลิกโฉมประเทศไทย” พร้อมการเปิดประเทศ ททท.ขานรับเปิดตัว “พลิกโฉมการท่องเที่ยวใหม่” Amazing Thailand, Amazing New Chapters
วันที่ 3 พ.ย. 2564 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ตามที่พล.อ.ประยุทธ์ จันทร์โอชา นายกรัฐมนตรี และรมว.กลาโหม มีนโยบายเปิดประเทศรับนักท่องเที่ยวตั้งแต่วันที่ 1 พ.ย. 2564 เพื่อฟื้นฟูเศรษฐกิจไทยจากผลกระทบโรคโควิด-19 นั้น นายกรัฐมนตรีได้มีแนวนโยบายที่จะการเปิดประเทศครั้งนี้เป็นโอกาสที่ทุกภาคส่วนร่วมกัน “พลิกโฉมประเทศไทย” ยกระดับภารกิจที่ดูแลด้วยแนวทางใหม่ๆ เพื่อให้ประเทศไทยได้เข้าสู่วิถีใหม่ในทุกมิติ
“นายกรัฐมนตรีต้องการให้การเริ่มเปิดประเทศในวันที่ 1 พ.ย. เป็นจุดเริ่มต้นของการพลิกโฉมประเทศไทยในทุกมิติ ซึ่งในการประชุม ศบศ. นัดล่าสุดท่านก็ได้ฝากให้ทุกส่วนราชการช่วยกันหาแนวทางใหม่ๆ ในการทำงาน ทั้งส่วนที่ดำเนินการได้เลย และส่วนที่ใช้เวลาเช่นการพัฒนาโครงสร้างพื้นฐานด้านต่างๆ ที่จะสร้างการเติบโตที่ยั่งยืนได้ระยะยาว” น.ส.ไตรศุลีกล่าว
รองโฆษกประจำสำนักนายกรัฐมนตรี กล่าวว่า ล่าสุดการท่องเที่ยวแห่งประเทศไทย (ททท.) ได้ขานรับนโยบายของนายกรัฐมนตรีด้วยการเปิดตัวแนวคิดการท่องเที่ยวไทยปี 2565 “พลิกโฉมการท่องเที่ยวใหม่” หรือ “Amazing Thailand, Amazing New Chapters” ที่ตอบสนองทุกความต้องการของนักท่องเที่ยว ด้วยเรื่องราวใหม่ๆ ที่มหัศจรรย์กว่าเดิม และมากกว่าที่เคยสัมผัส โดย ททท. จะเริ่มโปรโมทการท่องเที่ยวไทยตามแนวคิดดังกล่าวตั้งแต่ช่วงเวลานี้จนต่อเนื่องถึงปี 2565
Amazing Thailand, Amazing New Chapters นอกจากจะเป็นแนวคิดที่เชิญชวนนักท่องเที่ยวมาสัมผัสประสบการณ์ใหม่ในประเทศไทยแล้ว ยังเป็นการส่งเสริมการท่องเที่ยววิถีใหม่ (new normal) เน้นการดูแลสุขภาพอนามัย และความปลอดภัย ภาคธุรกิจปรับตัวนำเทคโนโลยีเข้ามาใช้ในการให้บริการ เพื่อตอบโจทย์พฤติกรรมของนักท่องเที่ยวยุคใหม่ที่ส่วนใหญ่ใช้งานออนไลน์เป็นหลักแเละลดความเสี่ยงโควิด-19
ทั้งนี้ ททท. ได้วางแนวคิดการส่งเสริมการท่องเที่ยวนี้ตามนโยบายของท่านนายกรัฐมนตรี โดยประเมินว่าภาคอุตสาหกรรมท่องเที่ยวหลังจากนี้จะไม่เหมือนเดิมเนื่องจากพฤติกรรมผู้บริโภคเปลี่ยนไป เข้าสู่การท่องเที่ยวแบบ new normal ธุรกิจต้องปรับเปลี่ยนโมเดลใหม่ เปลี่ยนกลุ่มเป้าหมายจากเชิงปริมาณเป็นเชิงคุณภาพ เน้นตลาดที่หลากหลายทั้งนักท่องเที่ยวตลาดระยะไกล เช่นยุโรป อเมริกา ตลาดระยะใกล้ จากเอเชีย อาเซียน ไม่พึ่งพาตลาดใดตลาดหนึ่ง
วันอังคารที่ 3 สิงหาคม 2564
ปลัด วธ. บันทึกเทปวีดิทัศน์ กล่าวปิดโครงการเสริมสร้างความเข้มแข็งให้กับเครือข่ายวัฒนธรรมในต่างประเทศ : กิจกรรมเยาวชนเชื้อสายไทยคืนถิ่นออนไลน์ ประจำปี ๒๕๖๔ “อยู่ที่ไหน หัวใจก็ไทย”
บันทึกเทปวีดิทัศน์ กล่าวปิดโครงการเสริมสร้างความเข้มแข็งให้กับเครือข่ายวัฒนธรรมในต่างประเทศ : กิจกรรมเยาวชนเชื้อสายไทยคืนถิ่นออนไลน์ ประจำปี ๒๕๖๔ “อยู่ที่ไหน หัวใจก็ไทย”
วันที่ ๓ สิงหาคม ๒๕๖๔ เวลา ๑๐.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม บันทึกเทปวีดิทัศน์ กล่าวปิดโครงการเสริมสร้างความเข้มแข็งให้กับเครือข่ายวัฒนธรรมในต่างประเทศ : กิจกรรมเยาวชนเชื้อสายไทยคืนถิ่นออนไลน์ ประจำปี ๒๕๖๔ “อยู่ที่ไหน หัวใจก็ไทย” ณ ห้องประชุม ๑ ชั้น ๘ อาคารวัฒนธรรมวิศิษฏ์ กระทรวงวัฒนธรรม
วันอังคารที่ 4 มกราคม 2565
รัฐบาลเห็นชอบแผนป้องกันและลดอุบัติเหตุช่วงปีใหม่ 2565
วันพฤหัสบดีที่ 30 ธันวาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลห่วงใยการเดินทางไกลของประชาชนช่วงวันหยุดยาวจึงเห็นชอบแผนบูรณาการป้องกันและลดอุบัติเหตุทางถนนช่วงเทศกาลปีใหม่ 2565 ให้หน่วยงานที่เกี่ยวข้องใช้เป็นกรอบในการดำเนินงานโดยเน้นการบริหารจัดการพื้นที่ควบคู่กับการเฝ้าระวัง ป้องกัน และควบคุมโรคโควิด-19 ภายใต้การรณรงค์ “ชีวิตวิถีใหม่ ขับขี่อย่างปลอดภัย ไร้อุบัติเหตุ” ประกอบด้วย การลดปัจจัยเสี่ยงด้านยานพาหนะ ด้านถนนและสภาพแวดล้อม ด้านผู้ใช้รถใช้ถนน และด้านการช่วยเหลือหลังเกิดอุบัติเหตุ นอกจากนี้ ยังมีกลุ่มอาชีวะอาสา ออกให้บริการจุดพักรถและพักคน เช่น พักตรวจสภาพรถ ที่นั่งพักผ่อน น้ำดื่ม กาแฟ บนถนนทั้งสายหลักและสายรอง รวม 225 ศูนย์ทั่วประเทศ ตลอด 24 ชม. อีกด้วย
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันศุกร์ที่ 25 มิถุนายน 2564
ธพส. ริเริ่มนำระบบ Gamification มาจัดกิจกรรมวัน CG Day ในรูปแบบออนไลน์ เพื่อส่งเสริมพนักงานให้เรียนรู้หลักธรรมาภิบาล ได้อย่างสนุกสนาน
ธพส.ผู้บริหารศูนย์ราชการเฉลิมพระเกียรติฯ ริเริ่มใช้ระบบ Gamification มาส่งเสริมและพัฒนาการเรียนรู้ ในการจัดกิจกรรมวันธรรมาภิบาลประจำปี 2564 หรือ CG Day 2021 ในรูปแบบออนไลน์ ภายใต้แนวคิด ซื่อสัตย์ โปร่งใส ใส่ใจสังคมและสิ่งแวดล้อม เป็นรายแรกๆ ของประเทศ
นายยุทธนา หยิมการุณ ประธานกรรมการ บริษัท ธนารักษ์พัฒนาสินทรัพย์ จำกัด ประธานเปิดงานวันธรรมาภิบาล (CG Day) ประจำปี 2564 เปิดเผยว่า ธพส. ได้มีการจัดกิจกรรมวันธรรมาภิบาล หรือ CG Day เพื่อส่งเสริมให้ผู้บริหารและพนักงาน ธพส. ได้รู้จักเข้าใจในหลักธรรมาภิบาลมีจริยธรรมและจรรยาบรรณในการปฏิบัติงานอย่างต่อเนื่องทุกปี โดยในปี 2564 นี้ ได้จัดงานภายใต้แนวคิด ซื่อสัตย์ โปร่งใส ใส่ใจสังคมและสิ่งแวดล้อม แต่เนื่องจากสถานการณ์การแพร่ระบาดของโรคติดเชื้อไวรัสโควิด-19 จึงทำให้ต้องมีการปรับเปลี่ยนรูปแบบการจัดงานให้เข้ากับสถานการณ์ โดยเปลี่ยนมาจัดงานในรูปแบบออนไลน์ โดยผู้บริหารและพนักงาน ธพส. ได้รับมอบนโยบายด้านการกำกับดูแลกิจการที่ดีจาก นางศิริพร นพวัฒนพงศ์ ประธานกรรมการกำกับดูแลกิจการและความรับผิดชอบต่อสังคม
ดร.นาฬิกอติภัค แสงสนิท กรรมการผู้จัดการ บริษัท ธนารักษ์พัฒนาสินทรัพย์ จำกัด กล่าวว่า ในปี 2564 นี้ ธพส. ได้มีการริเริ่มนำระบบ Gamification มาพัฒนาการเรียนรู้ เป็นรายแรก ๆ ของประเทศ เพื่อส่งเสริมให้พนักงานเข้าถึงหลักธรรมาภิบาลได้ง่าย สนุกสนาน และทั่วถึงอย่างไม่น่าเบื่อ เป็นการถ่ายทอดเรื่องราวที่อาจเข้าใจยากให้ง่ายขึ้น ผ่านกิจกรรมแปลกใหม่น่าสนใจ เช่น เกมตีตุ่น ลุ้นหาความยั่งยืน เพื่อให้รู้จักกับเป้าหมายการพัฒนาที่ยั่งยืน ทั้งหมด 17 เป้าหมาย เกมจับคู่ รู้ KM หรือ Knowledge Management โดยต้องจับคู่ข้อความกับความหมายให้ตรงกัน และเกมถามตอบความปลอดภัยอาชีวอนามัย เป็นต้น
สำหรับกิจกรรมวัน CG Day 2021 ยังรณรงค์ให้พนักงานร่วมสนับสนุนอาหารและเครื่องดื่มจากร้านค้าภายในศูนย์ราชการเฉลิมพระเกียรติฯ แจ้งวัฒนะ แทนการจัดเลี้ยงสังสรรค์ภายในบริษัท เพื่อเป็นส่วนหนึ่งในการสนับสนุนผู้เช่าพื้นที่พาณิชย์ในภาวะวิกฤติการแพร่ระบาดของเชื้อไวรัสโควิด-19 นอกจากนี้ยังมีการประกาศรางวัลการประกวดจากกิจกรรม CSR in Process ภายใต้แนวคิด ปรับเพื่อเปลี่ยน และการบรรยายในหัวข้อ มุมมองของผู้บริหารยุคใหม่ต่อการดำเนินธุรกิจอย่างยั่งยืนภายใต้ยุค New Normal ถ่ายทอดผ่าน ZOOM เฟซบุ๊ก บริษัท ธนารักษ์พัฒนาสินทรัพย์ จำกัด และ Digital Signage ภายในศูนย์ราชการเฉลิมพระเกียรติฯ แจ้งวัฒนะ อีกด้วย
ฝ่ายสื่อสารองค์กร ธพส.
โทร. 0 2142 2264
วันอังคารที่ 31 พฤษภาคม 2565
รมว.สุชาติ ชี้ไทยพร้อมส่งช่างเชื่อมมาตรฐานลุยตลาดซาอุ
รมว.สุชาติ เผย กระทรวงแรงงาน โดยกรมพัฒนาฝีมือแรงงานมีศูนย์ฝึกอบรมช่างเชื่อมนานาชาติ ตามความร่วมมือกับเยอรมัน เป็นศูนย์ Excellence Center ด้านงานเชื่อมที่ได้มาตรฐานสากล จึงมีความพร้อมพัฒนาทักษะช่างเชื่อมที่ได้มาตรฐานทำงานทั้งในและนอกประเทศ
วันจันทร์ที่ 19 กรกฎาคม 2564
นรม.และ รมว.กห.สั่งกองทัพ เร่งจัดตั้ง รพ.สนามเพิ่ม และจัดกำลังร่วม กทม. เร่งค้นหาเชิงรุก ฉีดยากลุ่มเสี่ยงตามบ้านและแยกผู้ป่วยออกจากชุมชน
พล.ท.คงชีพ ตันตระวาณิชย์ โฆษก กห. เปิดเผยว่า
พล.อ.ชัยชาญ ช้างมงคล รมช.กห.และ พล.อ.ณัฐ อินทรเจริญ ปล.กห.ได้ประชุม หน่วยงาน กอ.รมน. นขต.กห. เหล่าทัพ และ ตร. ผ่านระบบ VTC ณ ศาลาว่าการกลาโหม เพื่อเร่งเข้าไปสนับสนุนรับมือกับวิกฤตโควิด-19 สายพันธ์ุใหม่ ที่พบแนวโน้มการแพร่ระบาดในประเทศยังสูงต่อเนื่อง
ภาพรวม กองกำลังป้องกันชายแดนทั้งทหาร ตำรวจ ยังตรึงกำลัง เฝ้าระวังคัดกรองบุคคลผ่านเข้า-ออกชายแดน และจับกุมผู้หลบหนีเข้าเมืองผิดกฎหมายได้อย่างต่อเนื่อง สัปดาห์ที่ผ่านมา จับกุมผู้ลักลอบเข้าเมืองได้ถึง 248 คน ( ลาว 110 กัมพูชา 69 พม่า 25 และจีน 4 คน ) โดยเจ้าหน้าที่ต้องทำงานด้วยความระมัดระวัง เพื่อหยุดและลดความเสี่ยงของการกระจายเชื้อสายพันธ์ใหม่ในพื้นที่ชายแดน
ขณะเดียวกัน กำลังทหารตำรวจ ยังคงกระจายกันควบคุมดูแลแคมป์คนงาน 606 แห่งในพื้นที่ต่างๆของ กทม. พร้อมทั้งจัดตั้งจุดตรวจ/ด่านตรวจ 88 จุด ในพื้นที่ต่างๆ ทำความเข้าใจกับประชาชนและเข้มงวดบังคับใช้กฎหมายตามข้อกำหนดกับการควบคุมการเคลื่อนย้ายของประชาชนและการรวมกลุ่มในกิจกรรมเสี่ยง เพื่อให้เกิดผลทางปฏิบัติในการควบคุมโรคอย่างจริงจังร่วมกัน
ในขณะที่ความร่วมมือกันเร่งหยุดเชื้อในพื้นที่กรุงเทพมหานครฯ กองทัพได้จัดกำลังร่วมกับ กทม.ทำหน้าที่ชุดตรวจค้นหาเชิงรุก ( CCRT ) จำนวน 69 ชุด และเตรียมจัดเพิ่มเป็น 188 ชุด เร่งเข้าชุมชนต่างๆใน 50 เขต ตรวจคัดกรองแยกผู้ป่วยออกจากบ้านและชุมชน เข้ารับการรักษาในระบบ พร้อมทั้งฉีดวัคซีนให้กับผู้ป่วยกลุ่มเสี่ยงตามบ้านในคราวเดียวกัน ระหว่าง 15-25 ก.ค.64 เพื่อลดความเสี่ยงการเจ็บป่วยถึงชีวิต
พล.อ.ชัยชาญ’ ได้ย้ำสั่งการ นรม.และ รมว.กห. ขอให้ทุกเหล่าทัพ ให้ความสำคัญ คงความเข้มข้นเฝ้าระวังพื้นที่ชายแดนต่อสถานการณ์การแพร่ระบาดของโรคในประเทศเพื่อนบ้านซึ่งมีแนวโน้มทวีความรุนแรงมากขึ้น โดยเฉพาะการลักลอบเข้าเมืองผิดกฎหมาย พร้อมทั้งขอให้สำรวจพื้นที่ในหน่วยทหาร ขยายผลจัดตั้ง รพ.สนามเพิ่มเติมใน จว.ต่างๆ โดยเฉพาะพื้นที่ 10 จว.สีแดงเข้ม และเตรียมบุคลากรทางการแพทย์แถวสองและอาสาสมัคร เพื่อดูแลรองรับผู้ป่วยที่มีแนวโน้มมากขึ้นให้เพียงพอ
นอกจากนี้ รมช.กห. ยังได้กำชับทุกเหล่าทัพ ให้ความสำคัญสนับสนุน จว.สีแดงเข้มเร่งตรวจค้นหาเชิงรุกในพื้นที่ เพื่อแยกผู้ป่วยออกจากชุมชน และให้ประสานทำงานร่วมกับศูนย์เอราวัณดำรงความต่อเนื่องสนับสนุนยานพาหนะและเจ้าหน้าที่เคลื่อนย้ายผู้ป่วยที่ยังมีในชุมชนเข้าสู่ระบบการรักษาโดยเร็ว พร้อมกันนี้ ขอให้ทุกเหล่าทัพที่มีหน่วยทหารในพื้นที่สีแดงเข้ม ทำการตรวจเชิงรุกในชุมชนหน่วยทหาร และจัดตั้งพื้นที่คัดแยกผู้ป่วยออกจากชุมชน ( CI ) รองรับการดูแลกันเองในหน่วยทหาร ควบคู่ไปกับการสนับสนุนช่วยเหลือประชาชนในพื้นที่ เพื่อร่วมมือกันลดการแพร่ระบาดของโรคให้ได้โดยเร็ว
วันอาทิตย์ที่ 27 กุมภาพันธ์ 2565
นายกฯ ติดตามสถานการณ์ในยูเครน ขอบคุณเจ้าหน้าที่ทุกคนที่มีส่วนช่วยดูแลตามปฏิบัติการช่วยเหลือคนไทย ยินดีขณะนี้คนไทยทุกคนปลอดภัย
นายกฯ ติดตามสถานการณ์ในยูเครน ขอบคุณเจ้าหน้าที่ทุกคนที่มีส่วนช่วยดูแลตามปฏิบัติการช่วยเหลือคนไทย ยินดีขณะนี้คนไทยทุกคนปลอดภัย
นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า กรณีสถานการณ์ฉุกเฉินในยูเครน พลเอก ประยุทธ์ จันทร์โอชานายกรัฐมนตรีและรัฐมนตรีว่าการกระทรวงกลาโหม ติดตามสถานการณ์และรับฟังรายงานจากหน่วยงานที่เกี่ยวข้องอย่างต่อเนื่อง ด้วยความเป็นห่วงคนไทยในยูเครน และต้องการให้ทุกคนได้รับการช่วยเหลือดูแล
นายธนกรฯ กล่าวว่า นายกรัฐมนตรีได้รับทราบว่า ขณะนี้กระทรวงการต่างประเทศและหน่วยงานที่เกี่ยวข้องของไทยได้เข้าช่วยเหลือคนไทยในยูเครนจากสถานการณ์ฉุกเฉิน / ภัยสงคราม โดยมีคนไทยเดินทางมาเข้าพักที่ศูนย์ปฏิบัติการช่วยเหลือคนไทยในยูเครน เมืองลวิฟ (Lviv) รวม 47 คน และมีคนไทยอีก 43 คนที่อยู่ในระหว่างการเดินทางจากเมืองต่าง ๆ มายังเมืองลวิฟ ซึ่งนอกเหนือจากการเข้าช่วยเหลือให้คนไทยเดินทางมาที่ศูนย์ฯ ยังได้ติดตามสอบถามความเป็นอยู่กับกลุ่มคนไทยในเมืองต่าง ๆ ทราบว่า คนไทยทั้งหมดยังปลอดภัย ไม่มีใครได้รับอันตรายหรือบาดเจ็บ โดยยังมีคนไทยอีกประมาณร้อย กว่าคนที่ยังต้องอยู่ในเมืองที่พำนักและไม่สามารถเดินทางออกมาได้เนื่องจากมีการประกาศปิดเมืองหรือสถานการณ์ยังไม่ปลอดภัย
โดยแผนการนำคนไทยออกจากยูเครน ณ ขณะนี้ แบ่งเป็นสองส่วนคือ 1 ในวันนี้ (27 กุมภาพันธ์ 2565) นำคนไทยจากเมืองโอเดซา (Odessa) จำนวน 41 คน เดินทางไปยังจุดผ่านแดนยูเครน-โรมาเนียโดยรถบัสเช่า จากนั้น สถานเอกอัครราชทูต ณ กรุงบูคาเรสต์จะช่วยรับช่วงต่อโดยนำกลุ่มคนไทยเดินทางโดยรถบัสเช่าไปยังกรุงบูคาเรสต์ ประเทศโรมาเนีย เพื่อเตรียมเดินทางกลับประเทศไทยโดยเครื่องบินพาณิชย์ในวันที่ 1 และ 2 มีนาคม 2565
และ 2 ในวันนี้ ( 27 กุมภาพันธ์ 2565) นำคนไทย จำนวน 43 คนซึ่งเข้าพักที่ศูนย์ปฏิบัติฯ เมืองลวิฟเดินทางโดยรถบัสเช่ามายังกรุงวอร์ซอ ประเทศโปแลนด์ และในวันจันทร์ที่ 28 กุมภาพันธ์ 2565 จัดรถบัสเช่าไปรับคนไทย ชุดที่ 2 จากศูนย์ปฏิบัติฯ เมืองลวิฟเพื่อมายังกรุงวอร์ซอ และรอการเดินทางกลับไทยโดยเครื่องบินพาณิชย์ (ประมาณวันที่ 1-4 มีนาคม 2565)
“นายกฯ ขอบคุณและส่งกำลังใจให้เจ้าหน้าที่จากหน่วยงานที่เกี่ยวข้องทุกคนที่มีส่วนร่วมให้ความช่วยเหลือคนไทยในยูเครน ให้ปลอดภัย นายกฯ จะติดตามความคืบหน้าตามสถานการณ์เป็นระยะ รวมทั้งขอให้ดำเนินการตามแผนการช่วยเหลืออย่างรัดกุม รอบคอบ และขอให้ทุกคนปลอดภัย” นายธนกรฯ กล่าว